stanford-oval/wikipedia huggingface dataset:
קלאוס דיטרמן

| --- | --- |

קלאוס דיטרמן
 לידה:  8 ביוני 1949 זיגן, גרמניה המערבית 
 פטירה:  14 באוגוסט 2017 (בגיל 68) זיגן, הרפובליקה הפדרלית של גרמניה 
 מדינה:  גרמניה 
 פעילות בולטת:  הקמת המוזיאון האקטיבי של זיגן
 
קלאוס דיטרמן (בגרמנית: Klaus Dietermann;‏ 8 ביוני 1949 - 14 באוגוסט 2017) היה היסטוריון, חוקר יהדות, סופר ופעיל חברתי להנצחת יהדות גרמניה, ומייסד המוזיאון האקטיבי של דרום-וסטפליה בעיר זיגן שבגרמניה. במהלך חייו כתב דיטרמן חיבורים, מאמרים, חומרי הוראה וחוברות על היבטים שונים של ההיסטוריה היהודית של גרמניה ושל זיגן בפרט.
ביוגרפיה

דיטרמן נולד בשנת 1949 בזיגן. בזמן לימודי תואר בחינוך נתקל דיטרמן בספרו של וולטר תימן "על היהודים בזיגרלנד", והתוודע לכך שסוחרים יהודים רבים חיו בעבר באזורו. התגלית גרמה לו לבחור בלימודי היסטוריה יהודית. דיטרמן עסק בנושא וכתב את התזה שלו בנושא "חקירות על ההיסטוריה של יהודי זיגרלנד בתקופת הנציונל-סוציאליזם". בהמשך הצטרף דיטרמן לאגודה לשיתוף נוצרי יהודי שבזיגן, ובשנת 1974 נבחר לחבר הנהלתה.
50 שנים לאחר עליית המפלגה הנאצית לשלטון, ב-1983, פרסם דיטרמן את מדריך העיר שלו, ויזם "סיור אלטרנטיבי בעיר" זיגן, שבו הראה את אתרי הנאציזם ובעיר. העבודה "חיים יהודיים בעיר זיגן" זכתה לעניין ציבורי. במדריך העיר שלו "זיגן: עיר מתחת לצלב קרס", שנמכר 12,000 פעמים בארבע מהדורות, דיווח בפירוט על היקף ההרס שגרמו הנאצים.
דיטרמן הוביל כמאתיים סיורים למקומות שבהם חיו, עבדו והתפללו יהודים בעבר. הוא כתב ספרים ומאמרים, החל מביוגרפיות משפחתיות יהודיות ועד להיסטוריה של בתי קברות יהודיים. דיטרמן כתב שלושה ספרים. הראשון שבהם עסק בבית הכנסת שבעיר זיגן ועל שריפתו בליל הבדולח. ספר נוסף כתב על חיי היהודים בזיגן בתקופת השלטון הנאצי. הספר השלישי שכתב, "וולטר קרמר- מזיגן לבוכנוולד", עסק בוולטר קרמר, יליד זיגן, חבר המפלגה הקומוניסטית הגרמנית, שהוכר כחסיד אומות העולם על עזרתו לאסירים יהודים תוך סיכון חייו בתקופת השואה.
דיטרמן היה מועמד לקבלת עיטור הכבוד של הרפובליקה הפדרלית של גרמניה, העיטור הגבוה ביותר של גרמניה, אך דחה את המועמדות בטענה ש"בגרמניה אין לנו הזכות אלא החובה לתקן את מה שעשה דור ההורים והסבים שלנו".
בשנת 2009 קיבל דיטרמן את פרס אוברמאייר, פרס המוענק לאנשים שתרמו תרומה התנדבותית יוצאת דופן לשימור ותיעוד ההיסטוריה, המורשת, התרבות או השרידים היהודיים של קהילות גרמניות מקומיות. הוא קיבל את הפרס בעקבות פניה של תושב ארצות הברית בשם רוג'ר הרץ-פישלר, שחיפש מידע על משפחתו שגרה במחוז זיגן בזמן מלחמת העולם. דיטרמן ערך מחקר ומצא מידע על משפחתו של הרץ פישלר. בשנת 1998 הציג דיטרמן תערוכה של תצלומים ומכתבים שהוקדשו כולם למשפחת אמו של הרץ-פישלר.
עד יום מותו ב-14 באוגוסט 2017, עסק דיטרמן בתיעוד ובשחזור של זכר הקהילה היהודית בגרמניה.
ביוגרפיה > הקמת המוזיאון האקטיבי שבדרום וסטפליה, זיגן

קלאוס דיטרמן נאבק במשך ארבע שנים כדי להקים מוזיאון במקלט שעמד על חורבות בית הכנסת הגדול בזיגן שנשרף בליל הבדולח. הרשויות המקומיות דחקו בו להקים את הפרויקט באחד מ-11 המקלטים האחרים בעיר, אך לבסוף הושגה פשרה בנושא.
ב-9 בנובמבר 1992 נפתח המוזיאון לציבור בתערוכה קטנה לרגל יום הזיכרון לליל הבדולח. כיום המוזיאון פופולרי, ומבקרים בו כ-3,000 עד 4,000 אנשים בכל שנה, הכוללים כיתות בית ספר וקבוצות השייכות לכנסיות. במרוצת השנים הוסיפו קומה נוספת למוזיאון.
המוזיאון האקטיבי שהקים דיטרמן מספק תיעוד של ההיסטוריה האזורית של היהדות. בנוסף, ישנה תערוכה המוקדשת לקבוצות שהיו קורבן של הנאצים: קורבנות תוכנית T4, קומוניסטים, סוציאל-דמוקרטים ואחרים. במקום קיימים מסופי מחשב המאפשרים למבקרים לאחזר נתונים הנוגעים להיסטוריה המקומית, או לערוך מחקר משלהם באינטרנט. כמו כן, ישנה תצוגה מיוחדת מתעדת את וולטר קרמר, חסיד אומות העולם. במוזיאון קיים גם ספר זיכרון דיגיטלי שמכיל ביוגרפיות של כאלף קורבנות הנאצים במחוז זיגן ויטגנשטיין.
הערות שוליים

↑  Klaus Dietermann, 57trauer, ‏29 באוגוסט 2017
1 2  Nachruf auf Klaus Dietermann (1949-2017), www.ns-gedenkstaetten.de (בגרמנית)
↑  The history of the Jews in Siegen and Siegerland until 1867 - Virtuelle Rekonstruktion der Siegener Synagoge, ‏2021-07-05 (באנגלית אמריקאית)
1 2 3  Klaus Dietermann, Widen the Circle (באנגלית אמריקאית)
1 2  Gesellschaft für Christlich-Jüdische Zusammenarbeit Siegerland (ב־)
↑  5 | STRUKTUREN DER DIKTATUR UND DES TERRORS, Köln: Böhlau Verlag, 2013-03-05, עמ' 101–124, ISBN 978-3-412-21023-6
↑  Jüdisches Leben in Siegen - Wissenswertes - Siegen - Gedenkstätten NRW - Startseite, www.ns-gedenkstaetten.de (בגרמנית)
1 2  Dietermann Klaus - AbeBooks, www.abebooks.com (באנגלית)
1 2  Seiner Hoheit dem durchlauchtigsten Fürsten ... Wilhelm dem Vten Prinzen von Oranien und Fürsten zu Nassau etc. etc. ihrem gnädigsten Landesvater und Herrn, als Höchstdieselben ihre treue Stadt Siegen ihres gnädigsten Besuchs würdigten ... überreicht von den Magistrat und der Bürgerschaft der Stadt Siegen, Dutch Pamphlets Online
↑  Klaus Merklein, Denkmäler in Siegen: eine Dokumentation zur politischen Erinnerungskultur im öffentlichen Raum, Aktives Museum Südwestfalen, 2014. (בגרמנית)
1 2  Klaus Dietermann, Widen the Circle (באנגלית אמריקאית)
1 2  Obermayer Awards About, Widen the Circle (באנגלית אמריקאית)
↑  Klaus Dietermann, Widen the Circle (באנגלית אמריקאית)
↑  Obermayer Awards, www.facebook.com
↑  Temple Shalom, www.templeshalom.org
↑  Traueranzeigen von Klaus Dietermann | 57trauer.de, www.57trauer.de (ב־)
↑  The Jews Who Lived Among Us | Reform Judaism, reformjudaism.org (באנגלית)
↑  שריפת בית הכנסת בעיר זיגן שבגרמניה בליל הבדולח, נובמבר 1938 | יד ושם, באתר www.yadvashem.org
↑  Active Museum of South-Westphalia, www.outdooractive.com (באנגלית)
1 2 3  Active Museum of South-Westphalia, www.outdooractive.com (באנגלית)
↑  Aktives Gedenkbuch – Digitales Gedenkbuch für die Opfer des Nationalsozialismus in Siegen und Wittgenstein (ב־)
| --- | --- |
בקרת זהויות :  GND: 109877330  ISNI: 0000 0000 3428 4911  VIAF: 69513573   WorldCat (עם VIAF): 69513573 
תמונת בית הכנסת שנשרף, על קיר המוזיאון האקטיבי בזיגן.
קפה אצל ברטה

| --- | --- |
 סינגל בביצוע הנשמות הטהורות, יגאל בשן
 יצא לאור:  1974 
 סוגה:  מוזיקה פופולרית 
 שפה:  עברית 
 כתיבה:  אהוד מנור 
 לחן:  נתן כהן 
 
"קפה אצל ברטה" הוא שיר שנכתב על ידי אהוד מנור והלחין נתן כהן. את השיר עיבד מוזיקלית אלברט פיאמנטה. השיר יצא לראשונה באלבומו של יגאל בשן, "קפה אצל ברטה".
רקע לכתיבת השיר

השיר נכתב בשנת 1974, בתקופה בה צדי צרפתי החל בשלב המעבר ממשחק לבימוי. כאשר החל לביים פרויקט חדש חש צרפתי חרדה, ולכן פנה לקוראת בקלפים שגרה בקרבת ביתו. בהשראת הסיפור כתב מנור את השיר, ושינה את שמה של קוראת הקלפים מרחל לברטה, ואת הקלפים לקפה. ייתכן שעשה זאת כדי לשוות לשיר ניחוח מיסטי-רומנטי.
כהן, שאהב את המילים, הלחין את השיר בשתי דקות. השיר, שהפך ללהיט, הושמע תדיר בתחנות רדיו רבות.
השיר צעד במצעדי הפזמונים השבועיים של הגל הקל מה- 25 בפברואר 1974. הוא צעד במשך 11 שבועות, עד ה-13 במאי אותה שנה. בשיאו שהה השיר במקום הראשון במשך שבועיים. במצעד הפזמונים העברי השנתי לשנת תשל"ד (1974) דורג במקום השישי.
ביצועים לשיר

השיר זכה לביצועים רבים שהידוע בהם הוא של יגאל בשן. את השיר ביצעו הנשמות הטהורות בהופעות. באחת ההופעות נכח הזמר יגאל בשן, והוא ביקש מכהן להקליט את השיר. הקלטת האלבום של הנשמות הטהורות התעכבה בחברת התקליטים, וכהן הסכים שבשן יקליט את השיר, בידיעה שגם ההרכב שלו יקליט את השיר לאלבומם. אלה הביצועים הידועים לשיר.
בשנת 1994 הוציא מני בגר אלבום בשם "דרך השירים" ובו גרסאות כיסוי לשירי רוק ישראלים מכל הזמנים, בהם גרסת כיסוי לשיר.
בשנת 2010 ביצע את השיר, הראל סקעת במסגרת ערב מחווה לצדי צרפתי, "עושים כבוד לצדי צרפתי".
בשנת 2020 הוציא איתי לוי את השיר במסגרת פרויקט המחווה "אם הייתי שר לך- שרים יגאל בשן" לזכרו של בשן. את העיבוד וההפקה המוזיקלית עשו גיא ויהל.
בשנת 2021 ביצע נתן כהן עם אושר כהן את השיר במסגרת "פרויקט צאן ברזל".
בשנת 2023 ביצעו חברי התוכנית זהו זה! את השיר במסגרת תוכניתם.
בשנת 2021 יצר המאייר עומר הופמן איור בהשארת השיר. האיור הוצג בתערוכה "צאן ברזל - גיבורי תרבות מאיירים שירים" במסגרת שבוע האיור 2021 בחסות "ארומה מיוזיק".
הערות שוליים

↑  ynet, קפה ליד ברטה, באתר ynet, 24 ביולי 2007
↑  עפר גביש-אירועי זמר, קפה אצל ברטה, איך שיר נולד, באתר עפר גביש - אירועי זמר
↑  דודי פטימר, ‏נתן כהן מ"הנשמות הטהורות": "השידור הציבורי הורג את המוזיקה", באתר מעריב אונליין, 6 בינואר 2018
↑  קפה אצל ברטה – פזמונט, באתר pizmonet.co.il
1 2  רותי קדוש, ‏שירו המפורסם הופך לאיור בתערוכה חדשה: נתן כהן מדבר על הכל, באתר מעריב אונליין, 17 בנובמבר 2021
↑   קפה אצל ברטה, סרטון בערוץ "מני בגר - Topic", באתר יוטיוב (אורך: 05:04)
↑  אסף נבו, ‏אחרי כמה צרות גדולות פתאום תרגיש נפלא, באתר ‏מאקו‏, 13 בדצמבר 2010
↑  רז ישראלי, מרגש: איתי לוי שר יגאל בשן, באתר ישראל היום, 3 בפברואר 2020
1 2   זהו זה! | קפה אצל ברטה (שיר), סרטון בערוץ "כאן 11 - תאגיד השידור הישראלי", באתר יוטיוב (אורך: 04:30)
| --- | --- |
בקרת זהויות :  MusicBrainz work: 241fbf11-bcc2-47f8-8894-ea2caad547c1
פרימטולוגיה

מינים שונים מסדרת הפרימטים.
פרימטולוגיה היא תחום המחקר המדעי של הפרימטים, הכוללים את קופי האדם, קופים וקיפופים החיים כיום וכן קרוביהם שנכחדו. האנשים העוסקים בפרימטולוגיה נקראים פרימטולוגים. זהו שדה מחקר רב-תחומי המשלב שיטות מתחומי הזואולוגיה, אקולוגיה, פלאונטולוגיה ואף פסיכולוגיה, אנתרופולוגיה וארכאולוגיה.
מחקר

הפרימטולוגים מבצעים ניסויים או עוקבים אחרי קופי אדם. קופי האדם כוללים את השימפנזה, האורנג אוטנג, הבונובו והגורילה. חלק מהפרימטולוגים מבצעים ניסויים במעבדה. לשיטה הזאת יש יתרון, שהוא שהפרימטולוגים לא צריכים ללכת רחוק או להתאמץ כדי לבצע את הניסויים. החיסרון, שגובר על היתרון, הוא שהקופים בשבי לא מתנהגים כפי שהיו מתנהגים בטבע. הדבר גורם לכך שתוצאות המחקרים לא יהיו אמינות. לפיכך, פרימטולוגים רבים מעדיפים לחקור קופים בטבע. ביניהם נכללת החוקרת המפורסמת ג'יין גודול, אשר התפרסמה במחקריה על השימפנזים והבונובו.
שימפנזה מצוי

השימפנזים הם קופי האדם המפותחים ביותר מבחינת אינטליגנציה. הם משתמשים בכלים, והם היחידים שמכינים כלים בעצמם. השימפנזים ישנים בלילות על עצים בקנים שהם בונים בעצמם כל לילה מחדש. השימפנזים משתמשים בכלים כדי לאכול ולשתות. הם אוכלי כל, ואוכלים מפירות, ועד בעלי חיים אחרים. כל להקה מונהגת על ידי זכר שליט, השולט על כל השימפנזים האחרים בלהקה. עם זאת, הקשר של השימפנזים ללהקה רופף מאוד, ולא נדיר ששימפנזה עובר מלהקה ללהקה.
בונובו

הבונובו הוא זן קטן יותר של השימפנזה, ונקרא גם שימפנזה ננסי. כמו השימפנזה המצוי הוא אוכל כל. בדברים רבים הוא דומה לשימפנזה המצוי, אולם הוא קטן יותר ועדין יותר, ופחות תוקפני. כמו השימפנזה המצוי, הבונובו ישן בלילה על עצים בקנים שהוא בנה. לעיתים גורי בונובו לוקחים פיסות עץ, משחקים בהם, מחבקים אותם, ובונים להם קנים קטנים, באופן המזכיר ילדים המשחקים בבובות.
גורילה

הגורילה היא קוף האדם הגדול ביותר מבחינה פיזית, ומסופרות עליו אגדות אימה. למרות המוניטין הרע שיצא לו, הגורילה לא מזיק אם לא מזיקים לו. על אף זאת, הוא עשוי להבהיל מאוד את האויב כדי לגרום לו לסגת, ומן הסתם הדבר גרם לסיפורי הזוועה שמספרים עליו. הגורילה הוא צמחוני וניזון באופן כמעט בלעדי מליבת ענפי עצים. הגורילות חיות בלהקות המונהגות בידי זכר המכונה "כסוף גב" על שם גבו הכסוף. ייתכנו יותר מזכר כסוף גב אחד בלהקה, אולם רק אחד מהם יהיה המנהיג.
אורנג אוטנג

האורנג אוטנג הוא קוף אדם ייחודי, מכיוון שהוא קוף האדם היחיד שלא חי בלהקות, כי אם בודד. האורנג אוטנג הוא צמחוני, וניזון כמעט רק מפירות. האורנג אוטנג מדלג בין צמרות העצים במיומנות מדהימה, כשהוא משליך עצמו מענף לענף. למרות הפעלולים הללו, האורנג אוטנג זהיר ביותר, אינו עולה על ענפים דקים מדי, אינו מטפס לגובה רב מדי, ואינו משליך עצמו לענפים רחוקים מדי. האורנג אוטנג הזכר הוא טריטוריאלי, אולם הוא מתיר מפעם לפעם לזכרים מטריטוריות שכנות להיכנס לטריטוריה שלו. לעיתים הטריטוריות של שני זכרים חופפות, ולהן שטח משותף. במקרה כזה, שני הזכרים נכנסים אליו חופשי. נקבות האורנג אוטנג אמנם אינן טריטוריאליות, אך אינן מאפשרות לזכרים שאינם בני הזוג או הגורים שלהן להתקרב אליהן.
ניסויים

פרימטולוגים מבצעים ניסויים לבדיקת האינטליגנציה ואורח החיים של קופי האדם, בעיקר שימפנזים, מכיוון שהם קופי האדם המפותחים ביותר. בניסוי שערכו, למשל, שמו שני שימפנזים בכלובים נפרדים באותו חדר, והרגילו אחד מהם לדבר הבא: כל פעם, נותנים לו לבחור בין שני אסימונים: אדום וירוק. אם הוא בוחר באדום הוא מקבל פרס, ואם הוא בוחר בירוק, גם הוא וגם הקוף השני מקבלים פרס. אחרי שהתרגל, בחר הקוף אך ורק בירוק, כביכול עזרה לזולת. עם זאת יש לזכור, שקוף בטבע לא בהכרח היה עושה כך.
ראו גם

ניסויים בלשניים בקופי אדם
אבולוציה של האדם
שימפנזה מצוי
לקריאה נוספת

פראנס דה ואל, הקוף שבתוכנו. הוצאת כתר, 2009.
קטלוג יצירות קלאסיות

קִטְלוּג יצירות מוזיקה קלאסית הוא כלי עזר בעזרתו ניתן לזהות יצירות באופן מוסכם, כך שיתאפשר דיון, מחקר ושיח על אודותיהן. 
שיטת הקטלוג הנפוצה והאמינה ביותר ליצירות שנכתבו מאז תחילת המאה ה-19 היא שיטת ה"אופוס" (יצירה). בשיטה זו ניתן מספר סידורי ליצירות של כל מלחין, בדרך כלל על פי סדר יצירתן או סדר פרסומן.
מספור אופוס

מספור אופוס הוא מספור סידורי ליצירות מלחין (לכל מלחין בנפרד). המילה "אופוס" (Opus) משמעה בלטינית יצירה, כך ש- op. 5, למשל, משמעו יצירה מספר 5. בדרך כלל מספר האופוס מציין את הסדר הכרונולוגי של הלחנת היצירות על ידי המלחין או את סדר פרסומן. לכלל זה יש לא מעט יוצאים מן הכלל. מספר אופוס יכול לשמש לציון יצירה או לציון פרסום המאגד מספר יצירות.
בתחילת המאה ה-17, כשמלחינים החלו לפרסם יצירות, מספרו המוציאים לאור את היצירות שפרסמו, כך שניתן יהיה להבדיל בין יצירה אחת לרעותה. אחת היצירות המוקדמות ביותר שקוטלגו כך היא Op. 1 (אופוס 1) של היינריך שיץ (Heinrich Schütz) שפורסמה בשנת 1611.
שיטת מספור אופוס אינה יעילה עבור יצירותיהם של חלק מהמלחינים. דבר זה נכון במיוחד עבור מלחינים שחיו לפני המאה ה-19 ועבור מלחינים שלא פרסמו יצירות רבות. במאה ה-17, לדוגמה, מלחינים פרסמו יצירות אצל מו"לים שונים בכל מדינה. המו"לים האלו נתנו לכל יצירה מספר אופוס על-פי סדר הפרסום אצלם, וכך יצירותיו של מלחין מתקופה זו יכולות להיות ממוספרות באופן לא מסודר ולא אחיד ולהקשות על זיהוי היצירות. לדוגמה, חלק מיצירותיו של מוצרט פורסמו ולכן יש להן מספרי אופוס. דוגמה אחת היא שלושת הקונצ'רטי לפסנתר, #11-13, K.413-415 אשר הולחנו בשנת 1783, ופורסמו בווינה שלושתם כאופוס 4. ההצלחה המסחררת גרמה למוצרט לפרסם את הקונצ'רטו לפסנתר #5, K. 175 שהולחן בשנת 1773, אך הקונצ'רטו פורסם באותה שנה כאופוס 7, כיוון שהיצירות של מוצרט מוספרו בצורה לא אחידה, אין משתמשים במספור 'אופוס' ביצירותיו.
דוגמה נוספת, שונה במקצת, היא סיפורן של יצירותיו של המלחין לואיג'י בוקריני (Luigi Boccherini). בוקריני היה מלחין פורה עם פרסומים רבים, לכן לרוב היצירות מספור אופוס של המו"ל, אך מספרים אלו לא משקפים את הסדר הכרונולוגי של ההלחנה. במקביל, בוקריני מספר את יצירותיו בעצמו ונתן להן אף הוא מספרי אופוס. לכן, לרבות מיצירותיו שני מספרי אופוס.
רשימות יצירות וקטלוגים נושאיים

ככל שיצירות נלמדות ומנותחות כך גדל הצורך בקטלוג יסודי, שלם ומקיף שלהן. כשהקטלוגים הנוצרים נכללים בלימודי ביוגרפיה, או משמשים כבסיס לפרסום מאמרים, שיטת המספור שמשמשת את המלומד היא חשובה, כדי ליצור שפה משותפת בין מלומדים שונים.
למרות החשיבות של שיטת מספור מוסכמת והתפוצה הרבה של שיטת האופוס, השיטה אינה מתאימה לכל המקרים, כאמור לעיל. לא תמיד היא אמינה או בעלת משמעות, ולפעמים היא אינה קיימת כלל. לכן נוצרים לעיתים קטלוגים עצמאיים מאוחרים ליצירות של מלחין.
רשימות יצירות אלה מוכרות לכל מי שנתקל באזכור של יצירת המוזיקה קלאסית. כך מספור 'BWV' משמש ליצירותיו של באך ורשימת קכל מקטלגת את יצירותיו של מוצרט.
דוגמה אחרת היא של יצירותיו של בוקריני שהוזכר לעיל. התייחסות ליצירה בעזרת מספור אופוס יוצרת בעיה של כפילות. לכן, הקטלוג הנושאי של יצירות בוקריני, שעובד על ידי איב ז'ראר (Yves Gérard) ופורסם בשנת 1969, משמש לרוב בעבודות של מלומדים וכזיהוי להקלטות שמע.
לאספן מוזיקה קלאסית שאוהב לעקוב אחר מצב היצירות באוסף שלו, רשימות אלה יכולות לספק דרך יעילה מאוד לקיטלוג היצירות שברשותו.
קרסון קרסלי

| --- | --- |

 לידה:  11 בנובמבר 1969 (בן 55) אלנטאון, ארצות הברית 
 מדינה:  ארצות הברית 
 תקופת הפעילות:  מ-2003 
 מקום לימודים:  קולג' גטיסבורג 
 פרסים והוקרה:  פרס אמי לבידור בפריים טיים 
 https://www.carsonkressley.com/
 פרופיל ב-IMDb
 
קרסון קרסלי (באנגלית: Carson Kressley; נולד ב-11 בנובמבר 1969) הוא שחקן, מעצב אופנה ואישיות טלוויזיונית אמריקאי. התפרסם לראשונה בשנת 2003 כאשר הופיע כמומחה האופנה ב"טאץ' עליז לסטרייט שיעיז". החל מ-2015 משמש כשופט ב"מרוץ לדראג של רו פול".
קריירה

החל לעבוד בתחום האופנה כשעבד כסטייליסט בראלף לורן. ב-2003, נחשף לתודעה הציבורית כאשר הופיע כמומחה האופנה ב"טאץ' עליז לסטרייט שיעיז" בערוץ בראבו. בהמשך החל להופיע ב"בוקר טוב אמריקה", "The Wendy Williams Show" ,"Live With Kelly and Ryan" ותוכניות אירוח נוספות. ב-2005 שימש כשופט בתחרות מיס תבל בבנגקוק, כשאת תפקיד זה חזר לעשות בשנת 2023.
ב-2006 השיק את קו האופנה בעיצובו, "Perfect". בהמשך עיצב קולקצייה לנשים בשם "Love, Carson".
שימש כמנחה של התוכנית "True Beauty" ב-ABC ושל "How to Look Good Naked" ברשת Lifetime, אשר הפרק הראשון שלה היה לפרק הנצפה ביותר מבין כל תוכניות הערוץ עד לאותה התקופה. ב-2011 הנחה תוכנית אירוח בערוץ OWN, בבעלותה של אופרה וינפרי, בשם "Carson Nation". באותה השנה התמודד ב"רוקדים עם כוכבים", והודח בשבוע החמישי.
ב-2015 החל לשמש כשופט ב"מרוץ הדראג של רו פול". שנה לאחר מכן החל גם לשמש כשופט במרוץ לדראג: אולסטארס. בשנת 2020 החל לשפוט במרוץ לדראג של רופול: VIP.
ב-2016 שימש כפרשן ביחד עם מישל קולינס בשידור תחרות האירוויזיון בערוץ לוגו. זו הייתה הפעם הראשונה שהתחרות הופצה בשידור חי בארצות הברית. ב-2017 השתתף בגרסת ה-VIP של המתמחה. ב-2022 השתתף בעונה השלישית של האח הגדול: VIP, סיים במקום השישי ונבחר למתמודד האהוב ביותר על ידי הקהל.
קרסלי הוציא לאור ארבעה ספרים. רוב הספרים עסקו באופנה ובדימוי גוף, אך לצידם גם כתב ספר ילדים בשם "You're Different and That's Super" (אנ').
הערות שוליים

↑  Carson Kressley | Producer, Actor, Costume and Wardrobe Department, IMDb (באנגלית אמריקאית)
↑  Tariq Tahir, Carson Kressley under fire for comparing Miss USA Holocaust book, Mail Online, ‏2018-05-22
↑  QVC.com, web.archive.org, ‏2007-09-27
↑  Fashion Guru Carson Kressley to Launch New Exclusive Fashion Collection on ShopNBC, Marketwired
↑  John Dempsey, Lifetime’s got ‘Naked’ ambition, Variety, ‏2007-02-14 (באנגלית אמריקאית)
↑  Mediaweek, event.adweek.com (באנגלית)
↑  Dotdash Meredith - America's Largest Digital & Print Publisher, www.dotdashmeredith.com (באנגלית)
↑  MTV Shows, נבדק ב-2024-11-28
↑  Mangala Dilip, Watch Eurovision 2016 live: Countdown begins; how you can make your favourite contestant win, www.ibtimes.co.in, ‏2016-05-13 (באנגלית)
↑  Celebrity Big Brother Season 3 Cast Revealed: Meet the New Famous Houseguests, People.com (באנגלית)
| --- | --- |
בקרת זהויות :  GND: 134211243  ISNI: 0000 0000 6322 810X  LCCN: n2004098395  VIAF: 40586562   WorldCat (עם VIAF): 40586562
פריצת מנעולים

פריצת מנעולים
הדגמה של פריצת מנעול תלייה
פריצת מנעולים היא מיומנות הכרוכה במניפולציה של מנעולים במטרה לפתוח אותם מבלי להשתמש במפתח המקורי.
בעוד שפריצת מנעולים עלולה להיות מבוצעת על ידי עבריינים עם מטרות פליליות, מדובר גם במיומנות מעשית המשמשת מנעולנים ואנשי מקצוע בתחום האבטחה, ומשמשת אף אזרחים שומרי חוק כמיומנות שימושית, או כתחביב.
במדינות מסוימות, כגון יפן, אסור על פי חוק לרוב האוכלוסייה להחזיק בכלים המשמשים לפריצת מנעולים, על אף שרוב מדינות העולם אותם הכלים זמינים לכל ומותר להשתמש בהם כל עוד אין כוונה להשתמש בהם למטרות פליליות.
במהלך המאה ה-18 כאשר החלו לפתח מנעולים מורכבים ומורכבים יותר, המיומנות של פריצת מנעולים הפכה למיומנות נפוצה בקרב רבים ברחבי העולם. במהלך המאה ה-19 המיומנות צברה פופולריות ברחבי העולם כסוג של בידור כאשר לעיתים רבות אנשים המתמחים בפריצת מנעולים החלו לעשות זאת בתערוכות ובירידים.
מעמד חוקי > באיחוד האירופי

ברוב מדינות האיחוד האירופי לא הוסדר בחוק נושא החזקת כלים לפריצת מנעולים. כל האחריות הנוגעת למעשים פליליים במקרים של שימוש בכלים לפריצת מנעולים חלה על האדם שבבעלותו היו הכלים ששימשו לפריצת המנעולים.
מעמד חוקי > באיחוד האירופי > בהולנד

בהולנד מותר להחזיק בכלים לפריצת מנעולים, אך אסור על פי חוק להשתמש בהם על מנעולים של אנשים אחרים ללא רשות.
משנת 2002 ואילך אף מתקיימת בהולנד מדי שנה אליפות פריצת מנעולים בה מתחרים אנשים שונים מרחבי העולם.
מעמד חוקי > ביפן

החוק ביפן אוסר על החזקת כלים לפריצת מנעולים וניתן לקבל על כך שנת מאסר או קנס על סך 500,000 ין.
מעמד חוקי > בממלכה המאוחדת

באנגליה ובוויילס כל אדם שמחזיק בכלים לפריצת מנעולים שלא במקום מגוריו, במהלך או בקשר לפריצה או גניבה צפוי לעמוד על כך לדין. במשפט יהיו חייבים להוכיח שאותו האדם התכוון להשתמש באותם הכלים למטרה פלילית. העונש המרבי על כך הוא 3 שנות מאסר אם אותו האדם נשפט ב-Crown Court (אנ'), ו-12 חודשים מאסר אם אותו האדם נשפט ב-Magistrates' Court (אנ').
מעמד חוקי > בארצות הברית

בארצות הברית החוקים הנוגעים להחזקת כלים לפריצת מנעולים משתנים ממדינה למדינה. ככלל, החזקה ושימוש בכלים לפריצת מנעולים נחשבים שווי ערך למקרים של החזקת לום או כל כלי אחר שניתן גם לשמש לצורך פריצה לבתים. החזקת כלים לפריצת מנעולים עם הכוונה לעשות בהם שימוש בלתי חוקי נחשב בדרך כלל לעבירה ("Misdemeanor" (אנ')). אף על פי כן ראוי לציין שבמדינות רבות בארצות הברית (כגון באריזונה, בקליפורניה, ביוטה, במיין, במסצ'וסטס, בניו המפשייר, בוושינגטון די.סי., בוושינגטון, ובניו יורק) החזקה של כלים לפריצת מנעולים היא חוקית לחלוטין, משום שעל פי החוק החזקתם של אותם הכלים היא חוקית כל עוד אין כוונת זדון. במדינות מסוימות, כמו למשל בקליפורניה ובניו יורק, ישנם הגבלות שונות על בתי עסק, כמו למשל איסור לעבוד כמנעולנים ללא רישיון והטלת דרישות לשמור על תיעוד הנוגע למכירת כלים לפריצת מנעולים.
מעמד חוקי > בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גלריית תמונות

כלים שונים המשמשים לפריצת מנעולים
כלים שונים המשמשים לפריצת מנעולים, איור משנת 1505
סט נפוץ של מפתחות מיוחדים המשמשים לפרוץ את רוב סוגי מנעולי התלייה
ראו גם

אבטחה
הערות שוליים

↑  "Lockpicking - Toool". Toool.nl. נבדק ב-23 בנובמבר 2017. {{cite web}}:  (עזרה)
↑  特殊開錠用具の所持の禁止等に関する法律 | e-Gov法令検索, elaws.e-gov.go.jp
↑  "Legislation index". Legislation.gov.uk. נבדק ב-28 ביוני 2013. {{cite web}}:  (עזרה)
↑  "Crown Prosecution Guidance". cps.gov.uk. נבדק ב-19 בינואר 2024. {{cite web}}:  (עזרה)
↑  "Sentencing Council Guidelines". sentencingcouncil.org.uk. נבדק ב-19 בינואר 2024. {{cite web}}:  (עזרה)
↑  "Arizona Revised Statutes Title 13 – Chapter 13 – Section 13-1505". Arizona State Legislature. נבדק ב-10 ביולי 2010. {{cite web}}:  (עזרה)
1 2 3  "California Penal Codes, Sections 466–469". California Legislative Information.
↑  "Utah Criminal Code: Title 76 – Chapter 06 - Section 205". Le.utah.gov. אורכב מ-המקור ב-4 באוקטובר 2015. נבדק ב-23 בנובמבר 2017. {{cite web}}:  (עזרה)
↑  "Title 17-A, 403: Possession or transfer of burglar's tools". legislature.maine.gov. נבדק ב-4 בדצמבר 2021. {{cite web}}:  (עזרה)
↑  "Possession of burglarious tools" (PDF). Massachusetts Court System. 2009. נבדק ב-7 במרץ 2016. {{cite web}}:  (עזרה)
↑  "Section 635:1 Burglary". Gencourt.state.nh.us. נבדק ב-8 במרץ 2016. {{cite web}}:  (עזרה)
↑  "RCW 9A.52.060: Making or having burglar tools". App.leg.wa.gov. נבדק ב-8 במרץ 2016. {{cite web}}:  (עזרה)
↑  "Possession of burglar's tools" (PDF). Nycourts.gov/. New York State Unified Court System. 1 בספטמבר 1967. נבדק ב-7 במרץ 2016. {{cite web}}:  (עזרה)
↑  "California State Business and Professions Code – Chapter 8.5. Locksmiths". California Department of Consumer Affairs. נבדק ב-23 באוגוסט 2018. {{cite web}}:  (עזרה)
↑  "Locksmith License". 1.nyc.gov. נבדק ב-8 במרץ 2016. {{cite web}}:  (עזרה)
ראובן ברוך

הרב ראובן בן יהודה ברוך (1811 טימישוארה, אז טמשוואר, בבאנאט, שבאימפריה האוסטרית – 1875 וינה) היה רב קהילת היהודים הספרדים (נקראו שם "היהודים הטורקים") בווינה, בירת אוסטריה, וסופר בשפת הלאדינו.
קורות חיים

ראובן ברוך נולד בטמשוואר, בימינו טימישוארה, כבנו של רב העדה הספרדית בעיר. הוא למד בישיבות בליבורונו, איסטנבול ואיזמיר.
ב-1835 כיהן כרב הראשי של יהודי בלגרד וב-1840 נבחר ראובן ברוך לרב ספרדי של וינה. בעת כהונתו עודד את פעילות העיתונות בשפה היהודית-שפניולית "ג'ודזמו" או לאדינו, אותה קידם באותה תקופה שם טוב סמו.
ראובן ברוך נמנה עם המשתתפים בכתיבת הספר "נחלה לישראל" שבעריכתו של הרב ישראל משה חזן, ושפורסם בווינה בשנת 1851.
גם הוא, וגם בנו יעקב ברוך,פרסמו קטעי ספרות בשפה הלדינו בכתב העת "גאורטה דה אסטוריה" (גן ההיסטוריה) בווינה. ביניהם יש לציין שיר של הרב ראובן ברוך על החולי ועל המוות שפורסם אחרי מותו.
יעקב ברוך פרסם גם תרגומים ועיבודים מספרים ומאמרים בשפה הגרמנית וממקורות אחרים, למשל "המלחמה בין יוון לפרס" ו"הסוחר מוונציה"(El Merkader de Venetsyia).
ראובן ברוך נפטר בווינה בשנת 1875.
לקריאה נוספת

Baruch Tercatin, Lucian-Zeev Herşcovici - Prezenţe rabinice în perimetrul românesc, Hasefer, Bucureşti, 2008, p. 89 (ברוך טרקטין, לוציאן זאב הרשקוביץ - נוכחויות רבניות במרחב הרומני, הספר, 2008, ע' 89)
Shem Tov Semo, Yosef Kalwo, and Judezmo Fiction in Nineteenth -Century Vienna" en Michael Studemund-Halévy, Christian Liebl e Ivana Vucina Simóvic, eds. Sefarad an der Donau. La lengua literatura de los sefardíes en tierras de los Habsburgo Barcelona, Tirocinio, 2013, pp. 39-106